Պատրիցիա Նիլ

Պատրիցիա Նիլ (, ), ամերիկացի դերասանուհի, որը հայտնի է իր ուժեղ բնավորությամբ և անձնական կյանքի ողբերգական մանրամասներով։ «Օսկար» մրցանակի դափնեկիր է և հայտնի է «Այն օրը, երբ երկիրը կանգ առավ» (1951), «Նախաճաշ Թիֆանիի մոտ» (1961) և «Հադ» (1963) ֆիլմերում կատարած իր դերերով։

Կենսագրություն 
Պատրիցիա Նիլը (ծնված՝ Փեթսի Լուիզա) ծնվել է Թենեսիում։ Երիտասարդ հասակում տեղափոխվել է Նյու Յորք, որտեղ Բրոդվեյում կայացել է նրա դերասանական առաջնաելույթը։ 1946 թվականին՝ «Թոնի» մրցանակի առաջին մրցանակաբաշխության ժամանակ, իր բրոդվեյական դերերից մեկի համար դերասանուհին արժանացել է «Թոնի» մրցանակին։

1949 թվականին՝ «Աղբյուրը» ֆիլմի նկարահանումների ժամանակ, Պատրիցիան առանց գիտակցելու սիրահարվել է այդ ժամանակվա ամենապահանջված հոլիվուդյան դերասան Գերի Կուպերին, որը նրանից մեծ էր շուրջ քառորդ դար։ Այն բանից հետո, երբ Կուպերի կինը հանդես է եկել պաշտոնական բողոքով, իսկ նրա դուստրը հասարակությունում թքել է Պատրիցիայի վրա, միլիոնավոր մարդկանց կուռքի հետ նրա կապը դարձել է լրագրողներին հասանելի։ Հասարակական կարծիքի ազդեցության տակ դերասանուհին ստիպված է եղել բաժանվել Կուպերից և աբորտ անել երեխային։

Հետագայում նա ամուսնացել է անգլիացի ականավոր գրող Ռոալդ Դալի հետ, որից ունեցել է հինգ երեխա։ Սակայն ավագ դուստրը մահացել է կարմրուկի էնցեֆալիտից, իսկ որդին գրեթե մահացել է, երբ նրա սայլակին հարվածել է տաքսին, և անմխիթար մայրը դարձել է տեղի քրիստոնեական եկեղեցիներից մեկի ծխական։ 1965 թվականին, իմանալով կրտսեր դստեր հղի լինելու մասին, նա երեք շաբաթ կոմայի մեջ է ընկել և մի քանի ամիս եղել է կաթվածահար, սակայն ուշքի է եկել, վերադարձել կինո և 1969 թվականին առաջադրվել «Օսկար» մրցանակի։

1981 թվականին անգլիացի հայտնի դերասանուհի Գլենդա Ջեքսոնը «Պատրիցիա Նիլի պատմությունը» կենսագրական հեռուստաֆիլմում կատարել է Պատրիցիայի դերը։

Պատրիցիա Նիլը մահացել է 2010 թվականի օգոստոսի 8-ին թոքի քաղցկեղից։

Ընտրված ֆիլմագրություն

Մրցանակներ և անվանակարգեր

Գրականություն

Ծանոթագրություններ

Արտաքին հղումներ 
 
 Patricia Neal papers at the University of Wisconsin's Actors Studio Audio collection
 Patricia Neal’s appearance on This Is Your Life
 Patricia Neal profile at Allmovie
 Patricia Neal interview on BBC Radio 4 Desert Island Discs, 19 Aug 1988

20-րդ դարի դերասանուհիներ
«Թոնի» մրցանակի դափնեկիրներ
Թոքի քաղցկեղից մահացածներ
Ամերիկացի կինոդերասանուհիներ
BAFTA մրցանակի դափնեկիրներ
Օսկարակիրներ
Ամերիկացի դերասանուհիներ
«Էմմի» մրցանակի դափնեկիրներ
Ամերիկացի հեռուստատեսային դերասանուհիներ
«Ոսկե գլոբուս» մրցանակի դափնեկիրներ
20-րդ դարի ամերիկացի դերասանուհիներ